**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

09. septembra 2022

**Návrh**

**na schválenie zmien v Zriaďovacej listine číslo 009/2009 zo dňa 22. 06. 2009 v znení DODATKU č. 1 zo dňa 24. 09. 2012 rozpočtovej organizácie Bratislavského samosprávneho kraja Domov sociálnych služieb a zariadenie podporovaného bývania MEREMA, Pri starom mlyne, 900 01 Modra**

Materiál predkladá: Materiál obsahuje:

Mgr. Juraj Droba, MBA, MA 1. Návrh uznesenia

predseda 2. Dôvodovú správu

Bratislavského samosprávneho kraja 3. Návrh DODATKU č. 2

 4. Prílohy

 5. Stanoviská komisií

Zodpovední:

Ing. Patrícia Mešťan, MA

riaditeľka

Úradu Bratislavského samosprávneho kraja

PhDr. Marica Šiková

riaditeľka Odboru sociálnych vecí

Úradu Bratislavského samosprávneho kraja

Spracovatelia:

PhDr. Jana Matulová

vedúca oddelenia sociálnej pomoci

Mgr. Marcela Štompfová

referentka oddelenia sociálnej pomoci

Bratislava

september 2022

N á v r h u z n e s e n i a

**uznesenie č. ...../2022**

zo dňa 09. 09. 2022

Zastupiteľstvo Bratislavského samosprávneho kraja po prerokovaní materiálu

**schvaľuje**

zmeny v Zriaďovacej listine číslo 009/2009 zo dňa 22. 06. 2009 v znení DODATKU č. 1 zo dňa 24. 09. 2012 rozpočtovej organizácie Bratislavského samosprávneho kraja Domov sociálnych služieb a zariadenie podporovaného bývania MEREMA, Pri starom mlyne, 900 01 Modra, podľa ust. § 9 ods. 11 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov tak, že:

**Čl. I. Zriaďovacej listiny číslo: 009/2009 zo dňa 22. 06. 2009 v znení Dodatku č. 1
zo dňa 24. 09. 2012 sa v celom rozsahu nahrádza tak, že znie:**

**I.**

**Názov a sídlo**

Názov organizácie: Centrum sociálnych služieb MEREMA

Sídlo organizácie: Pri starom mlyne, 900 01 Modra

IČO: 00654795

**Čl. IV.** **ods. 1** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa v celom rozsahu nahrádza tak, že znie:**

1. V Centre sociálnych služieb MEREMA sa poskytujú sociálne služby na riešenie nepriaznivej sociálnej situácie z dôvodu ťažkého zdravotného postihnutia alebo nepriaznivého zdravotného stavu.

Druh sociálnej služby: špecializované zariadenie, domov sociálnych služieb, zariadenie podporovaného bývania.

Forma sociálnej služby: celoročná pobytová.

**V Čl. IV.** **ods. 2** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa v celom rozsahu nahrádza tak, že znie:**

1. V Centre sociálnych služieb MEREMA sa poskytuje sociálna služba
	1. v domove sociálnych služieb

plnoletej fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3 zákona o sociálnych službách alebo plnoletej fyzickej osobe, ktorá je nevidiaca alebo prakticky nevidiaca a jej stupeň odkázanosti je najmenej III podľa prílohy č. 3 zákona o sociálnych službách,

* 1. v zariadení podporovaného bývania

plnoletej fyzickej osobe od 16. roku veku do dovŕšenia dôchodkového veku, ak je táto fyzická osoba odkázaná na pomoc inej fyzickej osoby podľa prílohy č. 3 zákona o sociálnych službách a na dohľad, pod ktorým je schopná viesť samostatný život. Ak fyzická osoba dovŕši dôchodkový vek počas poskytovania sociálnej služby v zariadení podporovaného bývania, táto sociálna služba sa jej poskytuje aj naďalej,

* 1. v špecializovanom zariadení

plnoletej fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3 zákona o sociálnych službách a má zdravotné postihnutie, ktorým je najmä demencia rôzneho typu etiológie a organický psychosyndróm ťažkého stupňa.

**Dôvodová správa**

Dňa 22. 06. 2009 vydal Bratislavský samosprávny kraj Zriaďovaciu listinu rozpočtovej organizácie Domov sociálnych služieb a zariadenie podporovaného bývania MEREMA, Pri starom mlyne, 900 01 Modra (ďalej len „DSS a ZPB MEREMA“) (Príloha č. 1). Zriaďovacia listina bola následne upravená Dodatkom č. 1 zo dňa 24. 09. 2012 (Príloha č. 2). V DSS a ZPB MEREMA sa poskytuje sociálna služba na riešenie nepriaznivej sociálnej situácie z dôvodu ťažkého zdravotného postihnutia a nepriaznivého zdravotného stavu v domove sociálnych služieb a v zariadení podporovaného bývania.

V domove sociálnych služieb sa v súčasnosti poskytuje celoročnou pobytovou formou pre dospelé fyzické osoby s duševnými poruchami a poruchami správania, ako aj s kombináciou duševných porúch a porúch správania s telesným postihnutím, ak sú odkázané na pomoc inej fyzickej osoby a ich stupeň odkázanosti je najmenej V podľa prílohy č. 3 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“). Kapacita zariadenia je 42 miest.

Sociálna služba v zariadení podporovaného bývania sa poskytuje celoročnou pobytovou formou pre fyzické osoby, ktoré sú odkázané na pomoc inej fyzickej osoby podľa prílohy č. 3 zákona o sociálnych službách, ak sú odkázané na dohľad, pod ktorým sú schopné viesť samostatný život. Kapacita zariadenia je 8 miest.

V súlade s princípmi deinštitucionalizácie je pri pobytových sociálnych službách poskytovanie sociálnych služieb priorizované v špecializovanom zariadení a zariadení podporovaného bývania a postupne sa upúšťa od poskytovania sociálnej služby v domove sociálnych služieb. Dôvodom je široké spektrum cieľovej skupiny, ktorej sa sociálna služba v domove sociálnych služieb môže poskytovať, a jej dopad na adekvátne zabezpečenie sociálnych služieb podľa individuálnych potrieb prijímateľov sociálnej služby.

V súvislosti s prebiehajúcim procesom deinštitucionalizácie a transformácie DSS a ZPB MEREMA, ktorého výsledkom bude poskytovanie sociálnej služby v komunitnom prostredí v nízkokapacitných budovách a rodinných domoch, sa s prihliadnutím na individuálne potreby prijímateľov sociálnej služby a ich zdravotný stav rozširuje portfólio poskytovaných druhov sociálnych služieb o špecializované zariadenie.

Ďalšou navrhovanom zmenou je zmena názvu zariadenia. V Čl. I. Zriaďovacej listiny v znení jej Dodatku č. 1 sa pristupuje k všeobecnejšiemu pomenovaniu všetkých druhov sociálnych služieb, ktoré bude DSS a ZPB MEREMA poskytovať bez ich konkrétneho vymenovania, ako bolo tomu doteraz. Zároveň zmenou názvu sa naplní charakter komunitnej služby.

V Čl. IV. ods. 1, 2, 5 a 6 a v Čl. V. a nasl. Zriaďovacej listiny v znení jej Dodatku č. 1 sa precizujú jej textové časti v súlade s platnou legislatívou. Zároveň sa upravuje číslovanie odsekov a článkov.

V ostatných častiach Zriaďovacia listina číslo: 011/2009 zo dňa 22. 06. 2009 v znení Dodatku č. 1 zo dňa 24. 09. 2012 zostáva nezmenená.

Po schválení zmien a vydaní DODATKU č. 2 k Zriaďovacej listine DSS a ZPB MEREMA, Bratislavský samosprávny kraj vykoná zmenu v Registri poskytovateľov sociálnych služieb a DSS a ZPB MEREMA pristúpi k novelizácii interných predpisov a údajov zapísaných v ostatných registroch.



**DODATOK č. 2**

k**Zriaďovacej listine** číslo: 009/2009 zo dňa 22. 06. 2009

v znení **Dodatku č. 1** zo dňa 24. 09. 2012

rozpočtovej organizácie Bratislavského samosprávneho kraja

**Domov sociálnych služieb a zariadenie podporovaného bývania MEREMA**

Pri starom mlyne, 900 01 Modra

Zriaďovateľ, Bratislavský samosprávny kraj, so sídlom Sabinovská 16, 820 05  Bratislava 25, IČO: 36063606, zastúpený predsedom Mgr. Jurajom Drobom, MBA, MA podľa § 4 ods. 1 písm. f) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v súlade s § 81 písm. i) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) vydáva tento Dodatok č. 2, ktorým sa mení Zriaďovacia listina číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 nasledovne:

**Čl. I. Zriaďovacej listiny číslo: 009/2009 zo dňa 22. 06. 2009 v znení Dodatku č. 1
zo dňa 24. 09. 2012 sa v celom rozsahu nahrádza tak, že znie:**

**I.**

**Názov a sídlo**

Názov organizácie: Centrum sociálnych služieb MEREMA

Sídlo organizácie: Pri starom mlyne, 900 01 Modra

IČO: 00654795

**Čl. IV.** **ods. 1** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa v celom rozsahu nahrádza tak, že znie:**

1. V Centre sociálnych služieb MEREMA sa poskytujú sociálne služby na riešenie nepriaznivej sociálnej situácie z dôvodu ťažkého zdravotného postihnutia alebo nepriaznivého zdravotného stavu.

Druh sociálnej služby: špecializované zariadenie, domov sociálnych služieb, zariadenie podporovaného bývania.

Forma sociálnej služby: celoročná pobytová.

**V Čl. IV.** **ods. 2** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa v celom rozsahu nahrádza tak, že znie:**

1. V Centre sociálnych služieb MEREMA sa poskytuje sociálna služba
	1. v domove sociálnych služieb

plnoletej fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3 zákona o sociálnych službách alebo plnoletej fyzickej osobe, ktorá je nevidiaca alebo prakticky nevidiaca a jej stupeň odkázanosti je najmenej III podľa prílohy č. 3 zákona o sociálnych službách,

* 1. v zariadení podporovaného bývania

plnoletej fyzickej osobe od 16. roku veku do dovŕšenia dôchodkového veku, ak je táto fyzická osoba odkázaná na pomoc inej fyzickej osoby podľa prílohy č. 3 zákona o sociálnych službách a na dohľad, pod ktorým je schopná viesť samostatný život. Ak fyzická osoba dovŕši dôchodkový vek počas poskytovania sociálnej služby v zariadení podporovaného bývania, táto sociálna služba sa jej poskytuje aj naďalej,

* 1. v špecializovanom zariadení

plnoletej fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3 zákona o sociálnych službách a má zdravotné postihnutie, ktorým je najmä demencia rôzneho typu etiológie a organický psychosyndróm ťažkého stupňa.

**Čl. IV.** **ods. 4** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa vypúšťa.**

**Čl. IV.** **ods. 5** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa vypúšťa.**

**Čl. IV.** **ods. 6** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 4.**

**Čl. IV.** **ods. 7** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 5 a znie:**

Centrum sociálnych služieb MEREMA je povinné plánovať poskytovanie sociálnej služby podľa individuálnych potrieb, schopností a cieľov prijímateľa sociálnej služby, viesť písomné individuálne záznamy o priebehu poskytovania sociálnej služby a hodnotiť priebeh poskytovania sociálnej služby za účasti prijímateľa sociálnej služby. Ak je prijímateľom sociálnej služby fyzická osoba s ťažkým zdravotným postihnutím alebo fyzická osoba odkázaná na pomoc inej fyzickej osoby, súčasťou individuálneho rozvojového plánu je aj program sociálnej rehabilitácie.

**Čl. IV.** **ods. 8** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 6 a pôvodné znenie sa v celom rozsahu nahrádza nasledovne:**

Centrum sociálnych služieb MEREMA je povinné plniť podmienky kvality poskytovanej sociálnej služby podľa prílohy č. 2 písm. A zákona o sociálnych službách. Zároveň je povinný s postupmi a pravidlami oboznámiť svojich zamestnancov a prijímateľov sociálnej služby v im zrozumiteľnej forme. Centrum sociálnych služieb MEREMA je povinné umožniť vykonanie hodnotenia podmienok kvality poskytovanej sociálnej služby a poskytnúť súčinnosť pri tomto hodnotení.

**Čl. IV.** **ods. 9** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 7.**

**Čl. IV.** **ods. 10** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 8.**

**Čl. IV.** **ods. 11** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 9.**

**Čl. IV.** **ods. 12** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 10.**

**Čl. IV.** **ods. 13** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 11.**

**Čl. IV.,** **ods. 14** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa vypúšťa.**

**Čl. IV.** **ods. 15** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako ods. 12.**

**Čl. VI.** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako Čl. V a dopĺňa sa bod 4., ktorý znie:**

1. Kapacitu jednotlivých druhov sociálnych služieb a foriem poskytovania sociálnych služieb a celkovú kapacitu zariadenia určuje riaditeľ Centra sociálnych služieb MEREMA v „Prevádzkovom poriadku“ po predchádzajúcom písomnom súhlase zriaďovateľa.

**Čl. VII.** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako Čl. VI.**

**Čl. VIII.** **Zriaďovacej listiny číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 sa označuje ako Čl. VII.**

**Záverečné a spoločné ustanovenia**

Zmena názvu organizácie sa automaticky premieta do všetkých častí Zriaďovacej listiny v znení Dodatku č. 1, v ktorých je názov organizácie uvedený, a to v príslušnom gramatickom tvare.

V ostatných častiach Zriaďovacia listina číslo: 009/2009 zo dňa 22. 06. 2009 v znení Dodatku č. 1 zo dňa 24. 09. 2012 zostáva nezmenená.

Tento Dodatok č. 2 nadobúda účinnosť dňom 01. 10. 2022 a tvorí neoddeliteľnú súčasť Zriaďovacej listiny č. 011/2009 zo dňa 22. 06. 2009 v znení Dodatku č. 1 zo dňa 24. 09. 2012.

V Bratislave dňa ......................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Juraj Droba, MBA, MA predseda

 Bratislavského samosprávneho kraja

**Stanoviská komisií Zastupiteľstva BSK**

**Bod ... :„**Návrh na schválenie zmien v Zriaďovacej listine číslo 009/2009 zo dňa 22. 06. 2009 v znení DODATKU č. 1 zo dňa 24.09.2012 rozpočtovej organizácie Bratislavského samosprávneho kraja Domov sociálnych služieb a zariadenie podporovaného bývania MEREMA, Pri starom mlyne,
900 01 Modra**“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie**  | **Akceptované / Neakceptované** | **Zapracované / Nezapracované** |
| Finančná komisia | Finančná komisia odporúča Zastupiteľstvu BSK prerokovať predložený materiál a zobrať na vedomie v predloženej podobe. | Prítomní 6 Za 6Proti 0Zdržal sa 0 Nehlasoval 0  |  |  |
| Komisia zdravotníctva a sociálnych vecí | Komisia zdravotníctva a sociálnych vecí odporúča Zastupiteľstvu BSK uvedený materiál prerokovať a schváliť. | Prítomní 9Za 9Proti 0 Zdržal sa 0 Nehlasoval 0  |  |  |
| Komisia majetku, investícií a verejného obstarávania | Komisia majetku, investícií a verejného obstarávania odporúča Zastupiteľstvu BSK prerokovať predložený materiál a schváliť v predloženej podobe. | Prítomní 4Za 4Proti 0Zdržal sa 0 Nehlasoval 0  |  |  |

V stĺpci **zapracované / nezapracované pripomienky** uviesť či boli / neboli zapracované, ak nie, uviesť dôvod.